KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETE


JEGYZŐKÖNYV


Készült: Köveskál Község Önkormányzata Képviselő-testületének 2026. június 26. napján 8:30 órakor megtartott nyilvános üléséről.

Az ülés helye: Köveskál Község Önkormányzat polgármesteri iroda.  

Jelen vannak:
Györffy Szabolcs	polgármester
Csonka Alexandra 	alpolgármester
Marton Norbert	képviselő
Kranabeth Jenő	képviselő

Távolmaradását jelezte: 
Szücs Zoltán		képviselő

Tanácskozási  joggal jelen van:
dr. Szabó Tímea címzetes főjegyző 
Molnárné Szalai Valéria pénzügyi ügyintéző

A jegyzőkönyvet készítette: Csik Tímea jegyzőkönyv-vezető 

Györffy Szabolcs polgármester: köszönti a megjelenteket, megállapítja, hogy a testület 4 fővel határozatképes. A napirendek előtt a lejárt határidejű határozatokról készült jelentést javasolja elfogadásra. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

75/2026. (VI. 26.) HATÁROZATA

jelentés elfogadásáról

Köveskál Község Önkormányzata Képviselő-testülete a lejárt határidejű határozatokról készült jelentést elfogadja. 

Györffy Szabolcs polgármester: hat napirendi pont van. Kérdezi, hogy van-e észrevétel azzal kapcsolatban. Amennyiben nincsen javasolja a napirend elfogadását.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

76/2026. (VI. 26.) HATÁROZATA

napirend elfogadásáról 

Köveskál Község Önkormányzata Képviselő-testülete a 2026. június 26-i ülés napirendjét az alábbiak szerint elfogadja:

1.) [bookmark: _Hlk233894075]2026. évi költségvetésről szóló 2/2026. (II. 24.) önkormányzati 
rendelet módosítása
2.) [bookmark: _Hlk233894150]Államháztartáson kívüli forrás átvétele (önkormányzat részére 
felajánlott támogatás)
3.) [bookmark: _Hlk233894204]Köveskál, Fő utca 25/A. szám alatti ingatlan bérbeadásának 
megtárgyalása
4.) Köveskál, Iskola utca 5. szám alatti önkormányzati ingatlan 
(apartmanok) bérbeadása
5.) Tapolca Környéki Önkormányzati Társulás társulási megállapodásának módosítása   
6.) Tapolca Környéki Önkormányzati Társulás irodaépület 
(Tapolca, Nyárfa utca 3.) hasznosítása   


1.) 2026. évi költségvetésről szóló 2/2026. (II. 24.) önkormányzati rendelet módosítása

Györffy Szabolcs polgármester: ismerteti a költségvetési rendelet módosításának okát. Kérdezi, hogy van-e észrevétel a költségvetés módosításával kapcsolatosan. Amennyiben nincsen, javasolja a rendelet módosítás elfogadását. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:  

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

12/2026. (VII. 03.) ÖNKORMÁNYZATI RENDELETE
a 2026. évi költségvetéséről szóló 2/2026. (II. 24.) 
önkormányzati rendelet módosításáról
Györffy Szabolcs polgármester: javasolja a tájékoztatási kötelezettség elfogadását. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

77/2026. (VI. 26.) HATÁROZATA

Tájékoztatási kötelezettségről

Köveskál Község Önkormányzata Képviselő-testülete a 2026. évi költségvetés módosításához kapcsolódó, az államháztartásról szóló törvény szerinti tájékoztatást elfogadja. 

2.) Államháztartáson kívüli forrás átvétele (önkormányzat részére  felajánlott támogatás)
Györffy Szabolcs polgármester: felajánlás érkezett virágosításra 50.000 Ft összegben. 

Györffy Szabolcs polgármester 8:33 órakor szünetet rendel el 

A képviselő-testület a szünetet követően 8:40 órakor folytatja munkáját 

Györffy Szabolcs polgármester: javasolja, hogy ne fogadja el az önkormányzat a felajánlott támogatást. 
dr. Szabó Tímea címzetes főjegyző: ez a befizetés már megtörtént. 
Györffy Szabolcs polgármester: itt arról van szó, hogy most fogadják el a forrás átvételét. 
dr. Szabó Tímea címzetes főjegyző: tulajdonképpen ezzel nyugtázza a testület az átvételt.
Györffy Szabolcs polgármester: akkor olyan döntés meghozatalát javasolja, hogy a befizetést az önkormányzat nem fogadja el és a támogatást visszautalja.  
Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

78/2026. (VI. 26.) HATÁROZATA

Az önkormányzat részére felajánlott támogatásról

Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján dönt, hogy az előterjesztésben szereplő, előzetesen felajánlott támogatást nem fogadja el és a támogatást visszautalja.

3.) Köveskál, Fő utca 25/A. szám alatti ingatlan bérbeadásának megtárgyalása
Györffy Szabolcs polgármester: ez a bank épülete l1 hónapra bérelték és az lejárt május 15. napjával, értékbecslés nélkül 90 napra lehet meghosszabbítani, így július 1-től fogják meghosszabbítani és a közte lévő időszakot a testület úgy tekinti, mintha a felek között bérleti szerződés lett volna. Javasolja a Fő utca 25/A. szám alatti ingatlan bérbeadását július 1-től 90 nap időtartamra 10.000 Ft/hó bérleti díj összegben. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

79/2026. (VI. 26.) HATÁROZATA

Köveskál, Fő u. 25/A. szám alatti ingatlan
 bérbeadásának megtárgyalásáról
Köveskál Község Önkormányzata Képviselő-testülete az Önkormányzat tulajdonában lévő Köveskál, 25/A. szám alatti ingatlant bérbe kívánja adni Rácz András és felesége (8274 Köveskál, Kert u. 20.)  részére 2026. július 1. napjától kezdődően 90 nap időtartamra 10.000 Ft/hó bérleti díj összegben.
A Képviselő-testület a 2026. május 16. és 2026. június 30. közötti időtartamot úgy tekinti, mintha a felek között bérleti szerződés lett volna hatályban, ez alapján a Bérlő ezen időszakra 15.000 Ft összegű, egyösszegben megfizetendő bérleti díjat köteles megfizetni az Önkormányzat részére.
Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.
Felelős: Györffy Szabolcs Zoltán polgármester
Határidő: azonnal
4.) Köveskál, Iskola utca 5. szám alatti önkormányzati ingatlan (apartmanok) bérbeadása

Györffy Szabolcs polgármester: nem tudja, hogy elkészült-e a bérleti szerződés tervezet, mert azt beszélték, hogy azt majd alaposan át kell nézni, hogy abban mi szerepeljen. 

Csonka Alexandra alpolgármester: ha úgy döntenek, hogy kiadják ezeket az ingatlanokat akkor tekintettel arra, hogy közös víz és villanyóra van, így mindenhová almérőket kell felszerelni. 

Györffy Szabolcs polgármester: kellene egy víz és egy villany almérő. Kérdezi, hogy azt kivel tudnánk beszereltetni? 

Csonka Alexandra alpolgármester: a villany a sarkalatos pont. 

Györffy Szabolcs polgármester: kérdezi, hogy van-e észrevétel, egyetértenek-e a kiadással. 
Csonka Alexandra alpolgármester: kérdezi, hogy most arról döntenek, hogy kiadják, vagy arról is, hogy kinek adják ki. 
dr. Szabó Tímea címzetes főjegyző: az egy nagyon elvi döntés, mert nem ismerik az értékét, továbbá annak az épületnek a rendeltetése iskola és nem lakás, vagy lakóház, tehát az épület rendeltetését is módosítani szükséges, hogy ha az a hosszútávú elképzelés, hogy hosszútávra bérbe adja a testület. 
Györffy Szabolcs polgármester: mint iskola, levetethetnék, sőt már régen el lehetett volna intézni. Kérdezi, hogy ezt a Móni tudja intézni? 
dr. Szabó Tímea címzetes főjegyző: amennyiben dönt róla a testület, akkor igen, de kell hozzá egy építész-tervező által készített szakmai anyag és a földhivatal az utóbbi időben már a vázrajzot is megköveteli. Ha úgy dönt a testület, hogy ott lakások legyenek...
Marton Norbert képviselő: előbb vagy utóbb a tetőre is kell költeni, azt is át kell alakítani, most meg kell rajzolni, aztán pár év múlva megint. 
Györffy Szabolcs polgármester: az alaprajza nem fog változni. 
dr. Szabó Tímea címzetes főjegyző: ez csak a rendeltetés, ez arról szól, hogy a tulajdoni lapon nem az lesz, hogy iskola, hanem két lakás.
Györffy Szabolcs polgármester: csak a jogszabályok olyanok, hogy ehhez kell földmérő. Kérdezi, hogy a Móni tud találni ilyen építész-tervezőt? 
dr. Szabó Tímea címzetes főjegyző: igen. 
Györffy Szabolcs polgármester: a földmérés lesz körülbelül 190.000 Ft, továbbá az építész-tervező és utána már csak a kérelmet kell benyújtani a földhivatalhoz. Az egyik kérelem július 30-tól lenne, a másik pedig szeptember 1-től. 
dr. Szabó Tímea címzetes főjegyző: benne van a határozati javaslatban, hogy elviekben egyetért a képviselő-testület ezzel a bérbeadással és van hivatkozás az értékre attól függően, hogy kell pályázat vagy sem. Felhatalmazza a polgármestert, hogy az ingatlanok vonatkozásában rendelje meg az értékbecslést, továbbá a rendeltetés vonatkozásában megindítja a rendeltetés mód változtatási eljárást, úgy, hogy jelenjenek meg a lakások és nem tudja, hogy milyen rendeltetés van még azon kívül. 
Csonka Alexandra alpolgármester: lakóingatlan, van a lapos tetős az egy közösségi tér. 
Marton Norbert képviselő: továbbá az udvar. 
Györffy Szabolcs polgármester: a földmérőnek le kell szabályozni, hogy mekkora udvar rész tartozik és mekkora a közösségi részhez, vagy ezt ne akarják szabályozni. 
dr. Szabó Tímea címzetes főjegyző: az ingatlan egységes lesz, használatbeli megosztást biztosan bele lehet venni.
Györffy Szabolcs polgármester: a bérleti szerződésben ki kell rá térni, hogy a bérlőnek tűrnie kell azt a 2-3 közösségi rendezvényt.
dr. Szabó Tímea címzetes főjegyző: ha rendezvény van, akkor az egész udvar a rendezvény helyszíne. 
Györffy Szabolcs polgármester: akkor a Móni elindítja ezt az eljárást. Akkor ismerteti a határozati javaslatot, melyet javasol elfogadni. 
Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

80/2026. (VI. 26.) HATÁROZATA

Köveskál, Iskola u. 5. szám alatti önkormányzati
 ingatlan (apartmanok) bérbeadásáról
Köveskál Község Önkormányzata Képviselő-testülete kifejezi szándékát az Önkormányzat tulajdonában lévő Köveskál, Iskola u. 5. szám alatti önkormányzati ingatlanon lévő apartmanok hosszú távú bérbeadása vonatkozásában. Elviekben egyetért Orosz János (8274 Köveskál, Kővágóörsi u. 3.) és Dékány Margit (8274 Köveskál, Fő u. 2/1.) kérelmével, úgy, hogy az értékbecslés megismerését követően dönt azokról, amennyiben nem haladja meg azok értéke a pályáztatási értékhatárt.
A Képviselő-testület felhatalmazza a Polgármestert, hogy az apartmanok vonatkozásában rendelje meg az értékbecslést.
A Képviselő-testület az Önkormányzat tulajdonában lévő Köveskál, Iskola u. 5. szám alatti, 527/15. hrsz.-ú önkormányzati ingatlan rendeltetése vonatkozásában az alábbi döntést hozza:
· rendeltetés mód változtatási eljárást kezdeményez. 
A Képviselő-testület felhatalmazza a Polgármestert, hogy a döntésről értesítse a Kérelmezőket, továbbá a rendeltetés mód változási eljárás megindítására.  
Felelős: Györffy Szabolcs Zoltán polgármester
Határidő: folyamatos
5.) Tapolca Környéki Önkormányzati Társulás társulási megállapodásának módosítása   

Györffy Szabolcs polgármester: ezt az épületet értékesíteni szeretnék, minden önkormányzat 1/33 tulajdoni hányaddal rendelkezik, elég rossz állapotban van az ingatlan, ahogyan lehet látni a képeken és teljesen eltérő értékbecslések születtek. Létrehoztak egy ingatlanhasznosítási bizottságot, tulajdonképpen erről szól a határozat, hogy ezért módosul a társulási megállapodás. Javasolja a megállapodás módosítás elfogadását. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

81/2026. (VI. 26.) HATÁROZATA

A Tapolca Környéki Önkormányzati Társulás Társulási 
Megállapodása módosításának elfogadásáról

Köveskál Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását elfogadja. 

Felkéri a Polgármestert, hogy a határozat kivonatot a Lesencetomaji Közös Önkormányzati Hivatal részére küldje meg. 

Felelős: Györffy Szabolcs Zoltán, polgármester
Határidő: azonnal

6.) Tapolca Környéki Önkormányzati Társulás irodaépület (Tapolca, Nyárfa utca 3.) hasznosítása   
Györffy Szabolcs polgármester: javasolja, hogy támogassák az irodaépület hasznosítását, azaz az ingatlan értékesítése vonatkozásában pályázatot írjanak ki.  

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

82/2026. (VI. 26.) HATÁROZATA

A Tapolca Környéki Önkormányzati Társulás 
irodaépületének hasznosításáról

Köveskál Község Önkormányzata Képviselő-testülete megtárgyalta „A Tapolca Környéki Önkormányzati Társulás irodaépületének (8300 Tapolca, Nyárfa utca 3.) hasznosítása” című előterjesztést és az alábbi határozatot hozza:

Köveskál Község Önkormányzata Képviselő-testülete a Tapolca Környéki Önkormányzati Társulás irodaépülete vonatkozásában úgy dönt, hogy egyetért, és támogatja a Társulási Tanács 14/2026. (V.28.) számú Társulási Tanács határozatában foglaltakat, azaz a 8300 Tapolca, Nyárfa utca 3., 1538/15 hrsz-ú ingatlan értékesítésére vonatkozóan a pályázat kiírását.
A Képviselő-testület felhatalmazza a polgármestert, hogy a Társulási Tanács ülésén az ingatlan értékesítését támogassa.

Felelős: Györffy Szabolcs Zoltán, polgármester
Határidő: a Társulási Tanács ülése szerint 

Györffy Szabolcs polgármester: megköszöni a részvételt és az ülést 9:00 órakor bezárja. 

K.m.f.


Györffy Szabolcs							dr. Szabó Tímea
polgármester								címzetes főjegyző

